Hairul Azreen

Hairul Azreen Idris (Jawi: هاءيرول ازرن ادريس; lahir 23 April 1988) merupakan seorang bekas pelakon, pelagak ngeri, model, pengarah dan usahawan lelaki Malaysia. Memulakan kerjaya dalam dunia hiburan sebagai pelagak ngeri sebelum bergiat aktif sebagai pelakon, beliau merupakan Juara Fear Factor Malaysia (Musim 1) bersama Dazrin Kamarudin.

Beliau telah berlakon dalam beberapa siri drama TV termasuk  Rona Roni Makaroni (2008), Ponti Anak Remaja (2010), Setia Hujung Nyawa (2013) dan Misiku Kuza (2013–2014). Antara filem lakonan beliau ialah Hantu Kapcai (2012), Gila-Gila Remaja 2 (2013), Pak Pong (2017), PASKAL (2018), WIRA (2019), The Assistant (2022) dan MALBATT: Misi Bakara (2023).

Kehidupan awal
Hairul Azreen dilahirkan pada 23 April 1988 di Kuala Lumpur kepada ibu bapanya Idris Ali dan Habsah Desa. Beliau mempunyai adik-beradik seramai empat orang, beliau ialah anak kedua. Hairul berpendidikan Sijil Pelajaran Malaysia (SPM). Beliau mempelajari seni mempertahankan diri Taekwondo, sekaligus menerima tali pinggang hitam serta pernah menjadi atlet Sukan Malaysia 2004 untuk kontinjen Selangor.

Selepas tamat Sijil Pelajaran Malaysia (SPM), Pada tahun 2007 Hairul bekerja sebagai tukang cat jalan di Lebuhraya Shah Alam (Kesas) dengan bayaran RM50 sehari. Beliau pernah berdepan risiko dilanggar kenderaan yang dipandu laju ketika melakukan tugas mengecat. Beliau kemudian bertukar kerja sebagai penarik kereta bagi mereka yang tidak melangsaikan bayaran bank.Mohd Helmi Irwadi Mohd Nor (12 Oktober 2019). Kerja biasa-biasa sebelum popular Harian Metro. Dicapai pada 12 Oktober 2019. Selepas itu, beliau bekerja sebentar sebagai jurujual jam di Lapangan Terbang Antarabangsa Kuala Lumpur (KLIA).

Kerjaya
Hairul memulakan kerjaya awalnya sebagai pelagak ngeri untuk beberapa filem tempatan. Drama pertama lakonannya ialah menerusi drama arahan Shahrulezad Mohameddin, Rona Roni Makaroni yang dibintangi oleh Sharifah Amani, Dira Abu Zahar, Sharifah Sofia, Wan Sharmila, Bront Palarae dan Azma Aizal Yusoof. Ia diikuti oleh peranan pembantu dalam siri drama cereka sains Bio-Nik lakonan Kamal Adli pada 2009.

Hairul kemudiannya bekerja di bawah arahan Ghaz Abu Bakar menerusi drama seram misteri Ponti Anak Remaja lakonan Liyana Jasmay. Beliau membuat penampilan pertama di layar lebar menerusi filem Senario The Movie Ops Pocot arahan Ismail Bob Hashim lakonan kumpulan Senario. Hairul kemudian menjayakan peranan pembantu sebagai Akim dalam filem Hantu Kapcai arahan Ghaz lakonan Zizan Razak dan Remy Ishak. Hairul juga muncul sebagai pelakon dalam muzik video lagu "Cinta Muka Buku" nyanyian Najwa Latif.

Pada tahun 2013, beliau bersama pelakon Dazrin Kamarudin menyertai rancangan realiti Fear Factor Malaysia yang dihoskan oleh Aaron Aziz dan dinobatkan sebagai juara.Ana Ghoib (2 April 2013). Hairul, Dazrin juara Fear Factor Selebriti Malaysia
Malaysian Review. Dicapai pada 8 April 2014.Nor Atieyah Yusof (2 April 2013). Hairul, Dazrin juara Fear Factor Selebriti Malaysia Sinar Harian. Dicapai pada 8 April 2013.Muzaffar Mustafa (30 Mac 2013). Hairul & Dazrin juara Fear Factor Selebriti Malaysia Astro Awani. Dicapai pada 8 April 2014.Dazrin & Hairul Menang Fear Factor Selebriti Malaysia mStar Online.
 Dicapai pada 8 April 2013. Selain itu, beliau berlakon di samping Ako Mustapha, Zed Zaidi, Zul Yahya, dan Zarina Zainuddin dalam siri 5 Bujang arahan sulung Eizlan Yusof bersiaran di Slot Cindai TV1. Ia mengisahkan tentang lima sahabat, Tarmizi, Benn, Otai, Johari dan Borhan, yang menyewa sebuah rumah tidak mempunyai pendidikan tinggi, namun mengambil berat antara satu sama lain.Keletah 5 Bujang Sinar Harian (8 Januari 2013). Diperoleh pada 12 April 2018.

Hairul mendapat perhatian meluas menerusi watak sebagai Airiel dalam drama perubatan, Misiku Kuza yang dibintangi oleh Erin Malek dan Arja Lee. Hairul turut menjayakan peranan utama dalam filem arahan V. Nagaraj, Gila-Gila Remaja 2, kesinambungan dari filem 1985, Gila-Gila Remaja arahan Allahyarham Hussein Abu Hassan lakonan Faizal Hussein. Beliau memegang watak Afiq yang berasal dari keluarga kaya dan minat perlumbaan motosikal serta gemar menari.Nurezzatul Aqmar Mustaza (23 Mac 2013). Gila-Gila Remaja 2 ala Bollywood Sinar Harian. Diperoleh pada 10 April 2018. Filem ini turut dibintangi oleh Taiyuddin Bakar, Fizz Fairuz dan Bella Dally.

Beliau bersama isteri Hanis Zalikha muncul dalam rancangan Hairul & Hanis Junior yang bersiaran di Astro Ria, kemudian diikuti oleh My Little Heroes: Yusuf & Bujibu yang menampilkan anaknya, Yusuf Iskandar sebagai tunjang utama. Hairul membintangi filem bomba pertama Malaysia, Qhaliq arahan Rosli Mohd Taib.Shazryn Mohd Faizal (20 Jun 2018). Tiada apa yang hebat tentang ‘Qhaliq’  mSTAR Online. Dicapai pada 20 Jun 2018. 

Pada 27 September 2018, Hairul merupakan salah seorang pelakon utama filem PASKAL arahan Adrian Teh bersama-sama Ammar Alfian, Taufiq Hanafi, Henley Hii dan Jasmine Suraya Chin; beliau memegang watak sebagai Arman. Filem ini merupakan satu kejayaan komersial dan menerima ulasan positif daripada media. Kembali bekerja dengan Adrian, Hairul memegang watak sebagai Hassan dalam filem WIRA yang ditayangkan pada 21 November 2019.Najiy Jefri (8 September 2019). Harap Wira bawa ke Hollywood Harian Metro. Dicapai pada 8 September 2019.

Beliau kembali bekerja di bawah arahan Adrian Teh menerusi filem Pasal Kau! yang mana beliau turut berkhidmat sebagai penerbit eksekutif dan pengarang cerita asal. Dikeluarkan pada 1 Oktober 2020 di Netflix, ia turut dibintangi oleh Janna Nick, Amerul Affendi, Henley Hii dan Sophia Albarakbah.

Hairul menduduki kerusi pengarah menerusi filem pertama arahannya, Ada Hantu yang ditayangkan pada 13 Ogos 2021 di Disney+ Hotstar.

Hairul mengumumkan dalam satu temubual dalam rancangan 3 Pagi Era di stesen radio Era pada 21 Ogos 2023 bahawa beliau akan bersara daripada kerjaya lakonannya selepas tepat 15 tahun. Filem Malbatt: Misi Bakara yang ditayangkan pada 24 Ogos 2023 akan menjadi filem terakhir lakonannya. Beliau mengatakan tumpuan kepada keluarga dan perniagaannya menjadi sebab untuk bersara dari bidang lakonan.

Kehidupan peribadi
Beliau berkahwin dengan pelakon, pengacara dan penulis blog Hanis Zalikha pada 8 Jun 2015.Bercinta? kami tak sorok  Utusan Malaysia (20 Oktober 2013). Diperoleh pada 9 April 2014.Zaidi Mohamad (8 Jun 2015). Takdir terindah Hairul Azreen-Hanis Zalikha akhirnya disatukan Berita Harian. Diperoleh pada 9 April 2018. Bersama Hanis, beliau dikurniakan seorang anak lelaki bernama Yusuf Iskandar yang dilahirkan pada 3 Jun 2016 dan anak perempuan bernama Alisya Aisyah yang dilahirkan pada 24 Mei 2019.

Pada 26 Januari 2018, beliau telah dipanggil oleh pihak polis bagi memberi keterangan di Pejabat Polis Daerah (IPD) Perak Tengah berhubungan penyebaran rakaman video berdurasi 49 saat yang menunjukkan Hairul melepaskan dua das tembakan menggunakan senapang patah jenis SK500, dimiliki bapa saudaranya berusia 70 tahun, yang turut kelihatan dalam video berkenaan di Kampung Parit Jerman, Sitiawan dan mendakwa aksi menembak itu dirakam dua tahun lalu dan tidak menyangka video itu tersebar luas.

Beliau sekali lagi menjadi bualan hangat apabila video ‘aksi terbang’ miliknya menjadi tular di media sosial pada Februari 2018. Aksi Hairul yang menaiki eskalator dengan gaya meniarap di Pusat Dagangan Dunia Putra (PWTC) itu telah mendapat kecaman daripada netizen.

Hairul dilaporkan mengalami kecederaan semasa melakukan aksi terjun untuk filem WIRA pada 1 Mei 2019, yang menyebabkan ligamen kakinya terkoyak. Pada 24 Mei 2019, Hairul dan isteri, Hanis Zalikha dikurniakan cahaya mata kedua, iaitu anak perempuan yang diberi nama Alisa Aisyah; beliau turut memaklumkan yang kedua-dua anak beliau dilahirkan pada hari Jumaat.Tan Mei Zi (6 September 2019). Insta-famous Malaysian kids: Actor Hairul Azreen’s baby girl surpasses 500k followers on social media The Malay Mail. Dicapai pada 22 Julai 2020.

Filemografi

Filem
 Tahun  Tajuk Watak Catatan 2011 Senario The Movie Ops Pocot  Maman Filem pertama2012 Keramat Nasti Hantu Kapcai  Akim 2013 Gila-Gila Remaja 2  Afiq2017 Pak Pong Muda Pencuri Hati Mr. Cinderella Boy2018 Qhaliq Qhaliq PASKAL Arman Rahmat / Jerung Operasi X  Pablo Polis EVO 2  Zul  2019 Wira  Hassan 2020 Pasal Kau! Aiman Juga sebagai penerbit eksekutif dan cerita asal 2021 Ada Hantu Talha Juga sebagai pengarah dan penerbit eksekutif 2022 The Assistant Feroz Abang Long Fadil 3  Pegawai Penjara  Ada Hantu 2  Talha Sebagai pengarah dan penerbit eksekutif 2023 Malbatt: Misi Bakara  Leftenan Ismail   2026 The Original Gangster Que  Pos-produksi dan filem terakhir, dikeluarkan secara merit

Drama
 Tahun  Tajuk Watak Saluran TV Catatan  2008 Rona Roni Makaroni  Boy Astro Ria Drama pertama 2009 Bio-Nik TV3 Pelagak ngeri untuk Kamal Adli Senandung Si Dayang Tengku Muiz Merah Putih  Beego 2009–2010 Jangan Pandang Belakang Congkak The Series  Ghafar Astro Warna2010 Mahabbah De Laila Wa'ad TV9 Ponti Anak Remaja Farid Astro Ria2011 Kali Kedua Azmi TV9 Dingin Lavenda TajulTV3 Ahmad Albob Yang Punya Rejab Asmara (Musim 2) Fikri2012 Sirrun   Khalid TV9 Indera Joned AimanTV3 2012-2013 Setia Hujung Nyawa Ikram2013 Anak Bertuah Lokman TV2 5 Bujang Tarmizi TV1 Misiku Kuza (Musim 1)AirielAstro Ria2014 Misiku Kuza (Musim 2) Baby Ana Milik Siapa?  Reza TV32015 Salam Dari Seoul  AimanTVi Merah Mawar Di Kundasang Ashraf 2016 Dia Semanis Honey Adam Hazrul Astro Ria 2018 Pelangi Cinta  Rahman TV3 Drama terakhir 

Telefilem
 Tahun  Tajuk Watak Saluran TV Catatan 2009 Siti Tivi  Astro Ria Telefilem pertama 2010 Fotokopi  TV2 2012 Korban Kasih Imran TV AlHijrahPontianak Masih Beraya Di Kampung BatuKamilAstro Ria2013 7 Dulang Asam Pedas TV1 Untuk Terakhir Kali ShahAstro Ria Banglo Seksyen 2 Helmi Syawal Buat Abang Rustam TVi Awang Senandung Awang TV9 Aku Bukan Buaya Farell Redza TV32014 Penunggu Bayang Ariff Astro Mustika HD Sayang Saranghae Remy TVi Diari Dewi Adrian TV9 Ku Akui Wafi TV1 Bermulanya Di Sini Amir TV AlHijrah Bibik Aku Nak Kahwin Astro Ria2015 Ibu Mummy Mama Faiz TV2 Dalam Pelukan Ramadhan Shah Eizlan Astro Ria2016 Jangan Ambil Botol Itu Jamal TV9 Lara Cinta Qaseh TV2 2021 Kain Kafan Berbisik Muaz Telefilem terakhir

Televisyen
 Tahun  Tajuk Peranan Saluran TV Catatan2013 Fear Factor Malaysia (Musim 1) Peserta Astro Ria berpasangan bersama Dazrin Kamarudin Betul ke Bohong? (Musim 4)Artis jemputanAstro WarnaEpisod 12 (Separuh Akhir) Betul ke Bohong? (Musim 5)Episod 2 2016 Hairul & Hanis JuniorDirinya sendiriAstro Ria 2017 Running Man Challenge Hydrated by 100PLUS 2018 My Little Heroes: Yusuf & Bujibu 2019 Separuh Akhir Maharaja Lawak Mega 2018 JuriAstro Warna 2020 The Masked Singer Malaysia (musim 1) Peserta sebagai Ayam Jantan 2021 Betul ke Bohong Kuasa 2? Artis Jemputan Episod 3

Siniar
 Tahun Tajuk Peranan Saluran  Catatan 2023 Studio Sembang Dirinya sendiri  YouTube Artis undangan; Episod: "Mission: Merdeka"; Dihoskan oleh Amelia Henderson

Videografi

Muzik video
 Tahun  Tajuk Penyanyi 2011 "Cinta Muka Buku" Najwa Latif

Diskografi
+Single  Tahun Tajuk 2014 "Semerah Mawar Merah"

Anugerah dan pencalonan
 Tahun  Anugerah Kategori Pencalonan Keputusan 2008 Pencarian Kacak Bergaya 2008 Tempat ke-3 rowspan="2"   2013 Fear Factor Selebriti Malaysia Juara (bersama Dazrin Kamarudin)  2016 Anugerah MeleTOP Era 2016 Couple MeleTOP  Hanis Zalikha & Hairul Azreen  2023 Anugerah Bintang Popular Berita Harian ke-35 Aktor Filem Popular   

Rujukan

Pautan luar





Kategori:Kelahiran 1988 
Kategori:Orang dari Kuala Lumpur
Kategori:Orang hidup
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Pelagak ngeri Malaysia
Kategori:Peragawan Malaysia
Kategori:Pengarah filem Malaysia
Kategori:Penerbit filem Malaysia